**Előterjesztés**

**Szombathely Megyei Jogú Város Közgyűlésének 2018. február 15-i ülésére**

**Javaslat**

**a 2018. évi vagyongazdálkodási koncepció elfogadására**

A 2018. évi költségvetést a Közgyűlés tárgyalja, amelynek részét képezi a vagyongazdálkodási bevételek tervezett előirányzata is. A tervezet vagyongazdálkodási bevételekre 200.000.000.-Ft összegű előirányzatot tartalmaz. Az előterjesztéshez csatolt mellékletekben feltüntettük azokat az ingatlanokat, amelyek értékesítése az elmúlt években nem volt sikeres, illetőleg vastagon szedve szerepeltetjük a tavalyi évhez képest újonnan kijelölt ingatlanokat. Ahol már rendelkezésünkre áll értékbecslés, azt a táblázat tartalmazza. Az értékek azonban a vagyongazdálkodási bevételek reális megítéléséhez nem elegendőek, hiszen jellemzően az ingatlanpiacon már sikertelenül szerepelt ingatlanokról van szó. A 2018. évi terv sikerét ismét a nagy értékű ingatlanokra tudjuk alapozni, amelyek értékesítésére ismét javaslatot teszek.

2018. évi vagyongazdálkodásból január hónapban elért bevételek

|  |  |  |  |  |
| --- | --- | --- | --- | --- |
|  | **Értékesített vagyontárgy** | **Alap-****terület** | **Eladási ár** | **ÁFA** |
| **hrsz.** | **elhelyezkedés** |
| 1. | 6091 | Telekalakítás (Petőfi S. u. 31.)  | 595 m2 | 4.760.000,- Ft |  |
| 2. | 11442/69 | Saját használatú út  | 178 m2 | 168.189,- Ft | 45.411,- Ft |
| **Összesen:** | **6.404.803,- Ft** | **444.097,- Ft** |
| **6.848.900,- Ft** |

Ezen ingatlanok vonatkozásában az adásvételi szerződések aláírása folyamatban van.

* A vagyonkoncepció **1. számú melléklete** a „lakás” megnevezésű ingatlanokat tartalmazza.

A 2015. évi vagyonkoncepció keretében a Közgyűlés a SZOVA Zrt. javaslata alapján kijelölte azokat a lakásokat, amelyek gazdaságosan nem helyreállíthatók és értékesítésük javasolt, illetőleg a Lakásbizottság 2009. évi döntése alapján szociális célra nem bérbe adhatók. E lakások értékesítéséből befolyt bevételek nem a vagyongazdálkodási bevételeket növelték, hanem forrását biztosították az üresen álló önkormányzati bérlakások felújításának. Az előző években nagyszámú lakás értékesítésére került így sor. Ez a tendencia már az előző két évben lassult és befejeződött.

Összesen négy tételt tartalmaz a táblázat, amelyből kettőt már hirdetett az önkormányzat. 2017-ben értékesítésre került a Győrffy I. u. 18. és 20. szám alatti lakóingatlan, új elemként került feltüntetésre a Győrffy I. u. 33. szám alatti lakóház, amely tavaly év végével került kiürítésre. Az ingatlant a SZOVA Zrt. szakértője bruttó 23.700.000.-Ft összegre értékelte, pályázati felhívását értéke alapján a Gazdasági és Városstratégiai Bizottság bírálja el.

Az értéke alapján a Gazdasági és Városstratégiai Bizottság elé terjesztettem a Jókai u. 9. szám alatti ingatlan értékesítését is, amely az aktualizált forgalmi értékbecslés alapján bruttó 18.000.000.-Ft forgalmi értékű.

* Az előterjesztés **2. számú melléklete** az értékesítésre szánt „beépítetlen terület” megnevezésű ingatlanokat és térképi megjelölésüket tartalmazza. Új tételt a 2. számú melléklet a 2017. évi vagyonkoncepcióhoz képest nem tartalmaz.

A felsorolt ingatlanok közül az Ádám L. utcai 7 db lakótelek együttesen bruttó 69.578.220.- Ft forgalmi értéket képvisel. Az önkormányzat az Ádám L. utcában 13 db építési telekkel rendelkezett, amelyből 6 közművesített ingatlan értékesítése megvalósult. A megmaradt 7 db beépítetlen terület (4678/16-22 hrsz.) egyben történő értékesítéséről döntött a Közgyűlés a 2017. évi vagyonkoncepció elfogadása során bruttó 69.578.220.- Ft forgalmi értéken. A pályázat kiírására azonban nem került sor tekintettel arra, hogy az ingatlanok tényleges közműállapota nem volt tisztázott.

A megmaradt ingatlanok közművel részben rendelkeznek, szennyvíz tekintetében nincs sem gerincvezeték, sem bekötő vezeték, a teljes terület csapadékvíz elvezető hálózata nincs a befogadóig elvezetve, az ingatlanok csak földúton megközelíthetőek. Az ingatlanok közműállapota teljes mértékben feltárásra került, így annak birtokában a Heckenast Ingatlanközvetítő és Forgalmazó Kft.-től megrendeltük az ingatlanok forgalmi értékbecslését. Az értékbecslés birtokában az Ádám László utcai beépítetlen területek egyben, zárt borítékos pályázat útján történő értékesítésére teszek javaslatot.

A Mikes Kelemen utcai 8613/19 hrsz.-ú „beépítetlen terület” megnevezésű ingatlan a 2015. évi és a 2016. évi vagyonkoncepció keretében már többször is hirdetésre került a West Ingatlan Ingatlanbecslő és Ingatlanforgalmazó Bt. által megállapított bruttó 33.828.000,- Ft kikiáltási áron, azonban a liciteljárások eredménytelenül zárultak. A Gazdasági és Városstratégiai Bizottság a 345/2016.(X.24) GVB sz. határozatban az ingatlan vonatkozásában kontroll értékbecslés megrendelésére kért fel. A 2016. november 10. napján a Heckenast Ingatlanközvetítő és Forgalmazó Kft. által készített új értékbecslés alapján az ingatlan forgalmi értéke bruttó 49.411.000.- Ft. Az új értékbecslésben megállapított forgalmi érték már eléri a Közgyűlés hatáskörét. A Szombathelyi Távhőszolgáltató Kft. 2017. évi üzleti tervében szerepelteti a Mikes utcai bio-fűtőmű kapacitásbővítését, amelyet ezen az ingatlanon tudna megvalósítani. Az ingatlan közvetlen értékesítése a Kft. részére nem lehetséges, pályázati úton értékesíthető.

A Közgyűlés 2017. decemberi ülésén arról döntött, ha az új pályázati eljárás eredménytelenül zárul – nem érkeznek be érvényes pályázatok –, úgy a polgármester gondoskodjon változatlan tartalommal a pályázat további kiírásáról, azzal amennyiben az aktualizált forgalmi érték változik, az új pályázatot ismét terjessze a Közgyűlés elé. Az új pályázat várhatóan 2018. I. félévében kerül ismét kiírásra.

* Az előterjesztés **3. számú melléklete** számos, főként dohos, vizes pince- és raktárhelyiségek listáját tartalmazza. Ezen ingatlanok a 2016. évi és a 2017. évi vagyonkoncepcióban is feltüntetésre kerültek, amelyekből néhány ingatlant sikerült értékesíteni. A megmaradt ingatlanok értékesítése műszaki állapotuk miatt sikerrel sajnos továbbra sem kecsegtet.
* A **4. számú melléklet** tartalmazza az értékesítésre kijelölt ún. „egyéb ingatlanok” körét, melyek között kiemelten szerepel a Kossuth L. u. 2., a Szily J. u. 42., és a Kisfaludy S. u. 1. szám alatti ingatlan.

Tájékoztatom a Tisztelt Közgyűlést, hogy Szombathely Megyei Jogú Város Önkormányzata vagyonáról szóló 40/2014. (XII. 23.) önkormányzati rendelet 8. § (1) c) pontja szerint a forgalomképes önkormányzati ingatlan és ingó vagyon tekintetében a (2)-(3) bekezdésben meghatározott kivételekkel a tulajdonosi jogokat 35 millió forint egyedi forgalmi értéket elérő vagy azt meghaladó forgalomképes önkormányzati vagyon esetében a Közgyűlés gyakorolja. A Versenyeztetési Szabályzat 7. pontja szerint a pályázatra szóló felhívást a vagyonrendeletben meghatározott tulajdonosi jogok gyakorlója írja ki.

A vagyonrendelet 14. § (1) bekezdése kimondja, hogy a mindenkori költségvetési törvényben meghatározott értékhatár felett önkormányzati vagyont hasznosítani – ha törvény kivételt nem tesz – kizárólag versenyeztetés keretében, az összességében legelőnyösebb ajánlatot tevő részére, a szolgáltatás és ellenszolgáltatás értékarányosságával lehet. A vagyonrendelet hivatkozott rendelkezése a nemzeti vagyonról szóló 2011. évi CXCVI. törvény 13. § (1) bekezdésében foglaltakon alapul, amely rögzíti, hogy törvényben, valamint a helyi önkormányzat tulajdonában álló nemzeti vagyon tekintetében törvényben vagy a helyi önkormányzat rendeletében meghatározott értékhatár feletti nemzeti vagyon tulajdonjogát átruházni – ha törvény kivételt nem tesz – csak versenyeztetés útján, az összességében legelőnyösebb ajánlatot tevő részére, a szolgáltatás és ellenszolgáltatás értékarányosságával lehet. Magyarország 2018. évi központi költségvetéséről szóló 2017. évi C. törvény 5. § (5) bekezdés c) pontja alapján a nemzeti vagyonról szóló 2011. évi CXCVI. törvény 13. § (1) bekezdésében meghatározott értékhatárt a 2018. évben 25,0 millió forint egyedi bruttó forgalmi érték képezi.

Az alábbi ingatlanok ismételt hirdetésére teszek javaslatot. Javaslom továbbá, a Tisztelt Közgyűlés hatalmazza fel a polgármestert, hogy gondoskodjon a Kossuth L. u. 2. és a Szily J. u. 42. szám alatti ingatlanok esetében új pályázatok kiírásáról, amennyiben a pályázatok eredménytelenül zárulnak. Amennyiben azonban az aktualizált forgalmi érték változik, a pályázatokat ismét a Közgyűlés elé kell terjeszteni.

Kossuth L. utca 2.

A Közgyűlés a 339/2016. (X.27.) Kgy. sz. határozatában úgy döntött, hogy – Szombathely Megyei Jogú Város Önkormányzata vagyonáról szóló 40/2014. (XII. 23.) önkormányzati rendelet 14. §-a és a rendelet mellékletét képező Versenyeztetési szabályzat alapján – a szombathelyi 6283/2 hrsz.-ú, Szombathely, Kossuth Lajos utca 2. szám alatti, 718 m2 területű „étterem, konyha” megnevezésű ingatlant nyilvános pályázati eljárás útján értékesíti azzal, hogy az ingatlan kikiáltási árát 180.000.000,- Ft + ÁFA azaz száznyolcvanmillió forint + ÁFA összegben állapítja meg.

Az ingatlan értékesítésére vonatkozó pályázat 2 alkalommal, 2016. november és december hónapban kiírásra került, azonban az eljárás ajánlat hiányában eredménytelenül zárult. A Közgyűlés a 2017. évi vagyonkoncepció tárgyalása során a 99/2017. (IV. 27.) Kgy. sz. határozatában a 6283/2 hrsz.-ú ingatlan forgalmi értékét a Vagyonrendelet 14. § (6) bekezdésében foglaltak alapján 10 %-kal csökkentette, azaz 162.000.000,- Ft + ÁFA összegben határozta meg, a pályázati eljárás – ajánlat hiányában – ismételten eredménytelenül zárult.

A Közgyűlés a 187/2017. (VI.15.) Kgy. sz. határozatában döntött az ingatlan forgalmi értékének további 5 %-os csökkentéséről, azonban a 153.000.000,- Ft + ÁFA vételáron meghirdetett ingatlan tekintetében nem érkezett pályázat.

A Közgyűlés 239/2017. (IX. 14.) Kgy. sz. határozatában 153.000.000,- Ft + ÁFA vételáron ismételten kísérletet tett az ingatlan értékesítésére, azonban az pályázat ajánlat hiányában eredménytelenül zárult. A Közgyűlés felhatalmazta a polgármestert, amennyiben a pályázati eljárások eredménytelenül zárulnak, úgy gondoskodjon a pályázat további kiírásáról. A Közgyűlés felhatalmazása alapján jelenleg is folyamatban van a pályázati eljárás a Közgyűlés által elfogadott 153.000.000,- Ft + ÁFA kikiáltási áron.

Önkormányzatunk a lefolytatott pályázati eljárások eredménytelenségére tekintettel felkérte a Tiborcz Mérnöki Iroda Kft.-t az ingatlan forgalmi értékbecslésének elkészítésére, aki az ingatlan forgalmi értékét 140.000.000,- Ft + ÁFA összegben határozta meg. (az értékbecslés az előterjesztés **5. számú melléklete**)

**Az ingatlan pályázati felhívása – 140.000.000,- + ÁFA vételárral – az előterjesztés 6. sz. melléklete.** A módosított pályázati felhívást a folyamatban lévő pályázat eredménytelensége esetén kell meghirdetni.

Szily János utca 42.

A szombathelyi 6128 hrsz.-ú, Szily János utca 42. szám alatti ingatlan a SZOVA Zrt. által készített 2017. május 4-én kelt forgalmi értékbecslés szerint 71.600.000,- Ft + ÁFA, azaz 90.932.000,- Ft forgalmi értékű. Az ingatlan a 2017. évi vagyonkoncepció keretében lett kijelölve értékesítésre.

A Közgyűlés a 187/2017. (VI.15.) Kgy. sz. határozatával elfogadta a szombathelyi 6128 hrsz.-ú, Szily János utca 42. szám alatti ingatlanra vonatkozó pályázati felhívást, azonban a 2017. június 20. napján indult pályázati eljárás eredménytelenül zárult.

A Közgyűlés 239/2017. (IX. 14.) Kgy. sz. határozatában 71.600.000,- Ft + ÁFA vételáron ismételten kísérletet tett az ingatlan értékesítésére, azonban pályázat nem érkezett.

Önkormányzatunk felkérte a West Ingatlan Bt.-t az ingatlan forgalmi értékbecslésének elkészítésére, aki az ingatlan forgalmi értékét 59.763.780,- Ft + ÁFA, azaz bruttó 75.900.000,- Ft összegben határozta meg. (az értékbecslés az előterjesztés **7. számú melléklete**)

**Az ingatlan pályázati felhívása – 59.763.780,- + ÁFA vételárral – az előterjesztés 8. sz. melléklete.**

Kisfaludy Sándor utca 1.

A Szombathely, Kisfaludy Sándor utca 1. szám alatti ingatlan a SZOVA Zrt. által készített 2017. május 29-én kelt forgalmi értékbecslés szerint 98.100.000,- Ft + ÁFA, azaz 124.587.000,- Ft forgalmi értékű.

Az ingatlan a 2017. évi vagyonkoncepció keretében lett kijelölve értékesítésre. Az értékesítésre kijelölt albetétek az alábbiak.

|  |  |
| --- | --- |
| **Hrsz.** | **Területe** |
| 6748/A/3 | 97 m2 |
| 6748/A/4 | 242 m2 |
| 6748/A/6 | 30 m2 |
| 6748/A/7 | 225 m2 |
| 6748/A/8 | 51 m2 |
| 6748/A/9 | 76 m2 |
| 6748/A/11 | 207 m2 |

A Közgyűlés a 187/2017. (VI.15.) Kgy. sz. határozatával elfogadta a Kisfaludy Sándor utca 1. szám alatti ingatlanra vonatkozó pályázati felhívást, azonban a 2017. június 20. napján indult pályázati eljárás eredménytelenül zárult. A Közgyűlés 239/2017. (IX. 14.) Kgy. sz. határozatában 98.100.000,- Ft + ÁFA vételáron ismételten kísérletet tett az ingatlan értékesítésére, azonban pályázat nem érkezett.

Önkormányzatunk felkérte a West Ingatlan Bt.-t az ingatlan forgalmi értékbecslésének elkészítésére, aki az ingatlan forgalmi értékét 84.645.669,- Ft + ÁFA, azaz bruttó 107.500.000,- Ft összegben határozta meg. (az értékbecslés az előterjesztés **9. számú melléklete**)

**Az ingatlan pályázati felhívása – 84.645.669,- Ft + ÁFA vételárral – az előterjesztés 10. sz. melléklete.**

Fenti ingatlanok vonatkozásában az ajánlatokat a Gazdasági és Városstratégiai Bizottság a következő ülésén bírálja el. A pályázat nyerteseit a legmagasabb összegű ellenszolgáltatás és a vételár megfizetésének módja és határnapja együttes értékelésével bírálja el.

Javaslom, hogy a Tisztelt Közgyűlés az előterjesztés mellékletét képező pályázati felhívások alapján döntsön az ingatlanok ismételt hirdetéséről. A Kisfaludy S. u. 1. szám alatti ingatlan esetében lehetőség van az egyes albetétek külön értékesítésének is. Vételi ajánlat érkezett a 6748/A/6 hrsz-ú, 30 m2 nagyságú albetétre. Javaslom a Tisztelt Közgyűlésnek, amennyiben a Kisfaludy S. u. 1 szám alatti ingatlan értékesítésre kijelölt albetéteinek egyben történő értékesítése 2018. június 30. napjáig eredménytelenül zárul, az egyes albetételek értékesítése kezdődjön meg az ingatlanok értékei alapján a vagyonrendelet szerinti tulajdonosi jogkör gyakorlója által jóváhagyott pályázati felhívások alapján.

Szent István király u. 104.

Az „egyéb ingatlanok” körében került feltüntetésre a 11813 hrsz-ú, kivett általános iskola megnevezésű 7094 m2 nagyságú ingatlan, amely korábban a Szentkirályi Általános Iskolának adott otthont. Az iskola 2007-ben megszűnt, az ingatlanok kezelését azóta a SZOVA Zrt. látja el. Oktatási funkció két ingatlanban folyt, a megszűnést követően a Szent István király u. 119. szám alatti ún. „Kisiskola” helyet biztosít a Berzsenyi Dániel Könyvtár számára, a „Leo” karate-do SE és a Pálos Károly Családsegítő és Gyermekjóléti Szolgálat részére 2020. december 31. napjáig. A Szent István király u. 104. szám alatti ún. „Nagyiskola” azonban némi raktározási funkción kívül az elmúlt 10 évben újabb hasznosítási lehetőséget nem kapott.

A nemzeti vagyonról szóló törvény 5. § (5) bekezdés b) pontja alapján korlátozottan forgalomképes törzsvagyonba tartozik a helyi önkormányzat tulajdonában álló, a helyi önkormányzat képviselő-testülete és szervei, további a helyi önkormányzat által fenntartott, közfeladatot ellátó intézmény, költségvetési szerv elhelyezését, valamint azok feladatának ellátását szolgáló épület, épületrész. A korlátozottan forgalomképes törzsvagyoni minősítés addig áll fenn, amíg az adott vagyontárgy közvetlenül önkormányzati feladat és hatáskör ellátását vagy a közhatalom gyakorlását szolgálja. A Szent István király u. 104. szám alatti, üresen álló ingatlan már önkormányzati feladat ellátását nem szolgálja, így javaslom a törzsvagyonból való kivonását és üzleti vagyonná minősítését.

A vagyonkoncepció keretében, a táblázatokban található ingatlanokon túl évente mindig felmerülnek olyan vagyontárgyak, amelyek vételi ajánlat, telekkiegészítési javaslat stb. kapcsán kerülnek az önkormányzat figyelmébe. Természetesen a koncepcióban nem szereplő ingatlanok esetén is lehetőség van a vagyonrendelet szabályainak figyelembe vételével a tulajdonosi jogok gyakorlójának (értékhatártól függően) az értékesítésről döntenie.

Kérem a Tisztelt Közgyűlést, hogy az előterjesztést megtárgyalni, és a határozati javaslatokat elfogadni szíveskedjenek.

**Szombathely, 2018. február 8.**

 **/: Dr. Puskás Tivadar :/**

**I.**

**Határozati javaslat**

**…./2018. (II. 15.) Kgy. számú határozat**

1. A Közgyűlés a 2017. évi vagyonbevételek alakulásáról szóló tájékoztatót és a 2018. évi vagyongazdálkodási koncepciót az előterjesztés és mellékletei szerint elfogadja.
2. A Közgyűlés felkéri a polgármestert a vagyonkoncepcióban foglaltak végrehajtására azzal, hogy az 1-3. számú mellékletében feltüntetett ingatlanok közül a közgyűlési hatáskörbe tartozó értékhatárt elérő vagyontárgyak hasznosítására vonatkozó részletes javaslatokat terjessze a vagyonrendelet szerinti tulajdonosi joggyakorló elé.

**Felelős:** Dr. Puskás Tivadar polgármester

 Illés Károly alpolgármester

 Dr. Károlyi Ákos jegyző

 (végrehajtásért:

Lakézi Gábor, a Városüzemeltetési Osztály vezetője)

**Határidő**: 2018. december 31.

**II.**

**Határozati javaslat**

**…./2018. (II. 15.) Kgy. számú határozat**

1. A Közgyűlés a Szombathely, Kossuth L. utca 2. szám alatti, „étterem, konyha” megnevezésű ingatlanra vonatkozó pályázati felhívást – az előterjesztés 6. számú mellékletével egyező tartalommal, értékbecsléssel alátámasztott 140.000.000,- + ÁFA vételárral – elfogadja.
2. A Közgyűlés a szombathelyi 6128 hrsz.-ú, Szily János utca 42. szám alatti ingatlanra vonatkozó pályázati felhívást – az előterjesztés 8. számú mellékletével egyező tartalommal, értékbecsléssel alátámasztott 59.763.780,- + ÁFA vételárral – elfogadja.
3. A Közgyűlés a Szombathely, Kisfaludy Sándor utca 1. szám alatti ingatlanra vonatkozó pályázati felhívást – az előterjesztés 10. számú mellékletével egyező tartalommal, értékbecsléssel alátámasztott 84.645.669,- Ft + ÁFA vételárral – elfogadja.
4. A Közgyűlés az 1-3. pontban foglalt eljárások során érkező ajánlatok bontásában részt vevő 5 tagú bíráló bizottság tagjai közé az alábbi két városi képviselőt választja meg:

……………………….

……………………….

1. A Közgyűlés felhatalmazza a polgármestert, hogy az előterjesztés mellékletében foglalt pályázati felhívások alapján az ingatlanok értékesítésére vonatkozóan a pályázatokat – az 1. pont szerinti pályázatot a jelenleg folyamatban lévő pályázat eredménytelensége esetén – írja ki. A Közgyűlés felhatalmazza a Gazdasági és Városstratégiai Bizottságot, hogy a pályázati felhívásokban rögzített feltételek szerint a pályázatokat bírálja el.
2. A Közgyűlés felkéri a polgármestert, amennyiben a Kossuth L. u. 2. és a Szily J. u. 42. szám alatti ingatlanok pályázati eljárásai eredménytelenül zárulnak, úgy gondoskodjon az előterjesztés mellékleteivel egyező tartalommal a pályázatok további kiírásáról.

A Közgyűlés felkéri a polgármestert, amennyiben az aktualizált forgalmi érték változik, az új pályázatokat ismét terjessze a Közgyűlés elé.

1. A Közgyűlés felkéri a polgármestert, amennyiben a Kisfaludy S. u. 1 szám alatti ingatlan értékesítésre kijelölt albetéteinek egyben történő értékesítése 2018. június 30. napjáig eredménytelenül zárul, az egyes albetétek külön történő értékesítése kezdődjön meg az ingatlanok értékei alapján a vagyonrendelet szerinti tulajdonosi jogkör gyakorlója által jóváhagyott pályázati felhívások alapján.

**Felelős:** Dr. Puskás Tivadar polgármester

 Illés Károly alpolgármester

 Lendvai Ferenc a Gazdasági és Városstratégiai Bizottság elnöke

Dr. Károlyi Ákos jegyző

 (A végrehajtásért:

 Lakézi Gábor, a Városüzemeltetési Osztály vezetője)

**Határidő:** 1-5. 2018. február 26.

6. folyamatos

7. 2018. július 1. napjától folyamatos

**III.**

**Határozati javaslat**

**…./2018. (II. 15.) Kgy. számú határozat**

A Közgyűlés a szombathelyi 11813 hrsz-ú, kivett általános iskola megnevezésű 7094 m2 nagyságú, Szent István király u. 119. szám alatt ingatlant a nemzeti vagyonról szóló 2011. évi CXCVI. törvény 5. § (6) bekezdés alapján a korlátozottan forgalomképes törzsvagyoni körből kivonja, mivel az üresen álló ingatlan már közvetlenül sem önkormányzati feladat és hatáskör ellátását, sem a közhatalom gyakorlását szolgálja. Az ingatlan a törzsvagyoni körből történő kivonás értelmében üzleti vagyonnak minősül.

**Felelős:** Dr. Puskás Tivadar polgármester

 Illés Károly alpolgármester

 Dr. Károlyi Ákos jegyző

**Határidő:** azonnal